ফের সংঘর্ষে জড়াল পাকিস্তান-আফগানিস্তান! মৃত ৫ পাক সেনা

ওয়েব ডেস্ক : শান্তি আলোচনার মাঝেই ফের সংঘর্ষে জড়াল পাকিস্তান (Pakistan) ও আফগানিস্তান (Afganistan)। যার ফলে পাঁচ পাক সেনা নিহত হয়েছে বলে জানানো হয়েছে ইসলামাবাদের তরফে। পাশাপাশি দাবি করা হয়েছে, এই সংঘর্ষে খতম করা হয়েছে ২৫ জন জঙ্গিকে।

জানা গিয়েছে, শুক্রবার ও শনিবার পাকিস্তানের উত্তর-পশ্চিম সীমান্তবর্তী দুর্গম কুর্রাম এবং উত্তর ওয়াজিরিস্তান জেলায় পাকিস্তান (Pakistan) ও আফগানিস্তান (Afganistan) সংঘর্ষে জড়ায়। পাক সেনার দাবি, সীমান্ত অতিক্রম করে চেষ্টা করছিল জঙ্গিরা। সেই সময় হামলা ও পাল্টা হামলায় পাঁচ পাক সেনার মৃত্যু হয়। পাশাপাশি বহু জঙ্গিকে খতম করা হয়েছে বলে দাবি পাকিস্তানের। তবে তালিবান সরকারের তরফে এ নিয়ে এখনও কোনও ধরণের মন্তব্য করা হয়নি।

আরও খবর : ব্রিটেনে ধর্ষণের শিকার হলেন ভারতীয় বংশোদ্ভূত মহিলা!

প্রসঙ্গত, বেশ কিছু সময় ধরে সংঘর্ষে জড়িয়েছে দুই দেশ। তবে সংঘর্ষ রুখতে তুরস্কে দ্বিতীয় দফার আলোচনায় বসেছে পাকিস্তান এবং আফগানিস্তান। তবে এ নিয়ে ইতিমধ্যে তালিবান (Taliban) সরকারে হুঁশিয়ারি দিয়েছেন প্রতিরক্ষামন্ত্রী মহম্মদ আসিফ। তিনি বলেছেন, যদি এই শান্তি আলোচনা ব্যর্থ হয়, তাহলে আফগানিস্তানের বিরুদ্ধে সরাসরি যুদ্ধে যেতে বাধ্য হবে পাকিস্তান।

প্রসঙ্গত, কিছুদিন আগেই কাবুলে বিমান হামলা চালিয়েছিল পাকিস্তান। তার পর থেকে দুই দেশের মধ্যে উত্তেজনা শুরু হয়। ইতিমধ্যে এই যুদ্ধে বহু মানুষের মৃত্যু হয়েছে। তার পরেই দুই দেশের মধ্যে ৪৮ ঘন্টার সংঘর্ষচুক্তি হয়েছিল। সেই মেয়াদ এখনও শেষ হয়নি। দোহাতেও যুদ্ধ বিরতি নিয়ে আলোচনা হওয়ার কথা। কিন্তু তার আগে পাক হামলায় তিন ক্রিকেটার-সহ অন্তত আট জনের মৃত্যু হয়। তার পরেও আবার সংঘর্ষে জড়িয়েছে দুই দেশ।